[{"text_idx": "#000000", "text": ".cymru yn amlygu treftadaeth Coffi Dre"}, {"text_idx": "#000002", "text": "Mae Coffi Dre yn dathlu diwylliant, treftadaeth ac iaith gyfoethog Cymru drwy goffi rhost artisan. Maen nhw wedi cael llawer o lwyddiant yn ddiweddar drwy eu siop ar-lein (coffidre.cymru) a threlar coffi symudol, sy\u2019n teithio i ddigwyddiadau ledled y gogledd ac sydd hefyd yn cyflenwi siopau a busnesau lleol."}, {"text_idx": "#000003", "text": "Cafodd Ceurwyn y syniad i sefydlu Coffi Dre ar o\u0302l teimlo ei fod yn barod am rywbeth gwahanol i\u2019w yrfa bresennol fel Peiriannydd Gweithrediadau. Roedd y diwydiant coffi wedi bod o ddiddordeb mawr iddo erioed, ac fel yfwr coffi brwd teimlai mai coffi oedd y ffordd i wneud y newid."}, {"text_idx": "#000004", "text": "Nid dim ond coffi mae Coffi Dre yn angerddol amdano, maen nhw hefyd eisiau pwysleisio a dathlu\u2019r Gymraeg."}, {"text_idx": "#000005", "text": "\u201cMae\u2019r Gymraeg a\u2019i diwylliant yn rhan enfawr o Coffi Dre ac felly roedd yn benderfyniad naturiol i ni ddewis enw parth .cymru.\u201d"}, {"text_idx": "#000006", "text": "\u201cMae ein gwefan wedi bod yn rhan allweddol o Coffi Dre drwy roi gwybod i bawb ble fyddwn ni efo\u2019r trelar a galluogi pobl i brynu ein coffi ar-lein. Rydyn ni\u2019n falch o gael enw parth .cymru.\u201d"}, {"text_idx": "#000007", "text": "Cafodd y busnes ei sefydlu tua diwedd y cyfnod clo yn ystod pandemig COVID-19, a roddodd gyfle enfawr iddyn nhw fasnachu\u2019n lleol ac ar-lein, pan nad oedd pobl yn gallu mynd i\u2019r busnes i brynu coffi."}]